« Wwin-t akka d asefru asmi tεawed zwaǧ yiwet n tmeṭṭut deg At Σabbas, tekker ad terkkeb ad teddu d tislit, mmi-s di dduḥ yuɣwas! Ihi, εad, tameṭṭutagi n At Σebbas d zzwa kan i tεawed; anda tebɣu teddu, ad tuɣal ad terzu ɣef mmi-s, ya lukan ɣef miyya tesna. Anda yewεer akter, ihi, d asmi ara dyeskad llufan di dduḥ di yemma-s i wumi ara slusun lekfen, srusun-tt di ssellum, ad truḥ ad tt-awin ɣer wanda ur d-tettuɣal. Xas meẓẓi llufan-nni n dduḥ, xas ur ifehhem, ur ihedder, ad yiɣwis, ad yettru: εlaxaṭer llan leǧruḥ n tasa yettḥazen ula d lehwayec. Anwa ur d-nerri s lexbar i yimeṭṭawen n 20